मडगांव गोवा की ऐसी जगह है जहां से कई समुद्रीतट निकट हैं. यहां से तटों पर घूमने जाना आसान है. मडगांव स्टेशन से बाहर निकलते ही मात्र 300 मीटर की दूरी से ही बस और टैक्सी मिलती हैं. जिन से आसपास के किसी भी समुद्रीतट पर जाया जा सकता है. वहां से बस, टैक्सी, औटो, प्राइवेट कार द्वारा 30 रुपए में 40 मिनट का सफर तय कर कोलवा बीच पहुंचा जा सकता है. और कोलवा से पणजी जाना आसान है. सभी बसें पणजी से गोवा में प्रवेश करती हैं. करीब एक घंटे का सफर करने के बाद पणजी पहुंचते हैं. गोवा का यह पूरा क्षेत्र सब से अधिक विकसित और आकर्षक है, फलस्वरूप पर्यटक भी यहां खूब आते हैं.